31988R3036
L 271/93
JURNALUL OFÍCIAL AL UNIUNII EUROPENE
REGULAMENTUL (CEE) NR. 3036/88 AL COMISIEI
din 30 septembrie 1988
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 1109/88 (2), în special articolul 6 alineatul (7),
întrucât Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 2097/88 (4), a instituit un sistem de vânzare la preț redus a untului de intervenție destinat consumului direct sub formă de unt concentrat;
întrucât, ținând seama, pe de o parte, de situația pieței și, pe de altă parte, de diminuarea stocurilor publice de unt, ar trebui să se adapteze reducerile de preț aplicate untului vândut de către agențiile de intervenție în cadrul acestui sistem;
întrucât articolul 13 din Regulamentul (CEE) nr. 3143/85 prevede ca toate cheltuielile care decurg din sistemul respectiv să fie finanțate în conformitate cu dispozițiile menționate în articolul 4 alineatul (1) paragrafele al doilea, al treilea și al patrulea din Regulamentul (CEE) nr. 1883/78 (5) al Consiliului, modificat ultima dată de Regulamentul (CEE) nr. 2050/88 (6); întrucât se impune, începând cu 1 octombrie 1988, asigurarea finanțării acestui sistem conform regulilor curente de finanțare;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 3143/85 se modifică după cum urmează:
1.
Cu efect de la 1 octombrie 1988, în articolul 2 alineatul (1), valoarea „265 ECU” se înlocuiește cu „240 ECU”, iar valoarea „263 ECU” se înlocuiește cu „238 ECU”.
2.
În articolul 13, al doilea paragraf se înlocuiește cu următorul text, cu efect de la 1 octombrie 1988:
„Prin derogare de la prevederile articolului 6 alineatul (2) al doilea paragraf din Regulamentul (CEE) nr. 2776/88 (7) al Comisiei , pierderile care decurg din preluările menționate în articolul 2 alineatul (4) ultimul paragraf, efectuate în cursul lunii septembrie 1988, se deduc într-o proporție de 100 % din cheltuielile care trebuie să fie declarate în conformitate cu anexa II la Regulamentul (CEE) nr. 3184/83.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 septembrie 1988.